**חברת Groundwork Bioag מרחיבה את שורות ההנהלה וחותרת לצמיחה עולמית בתחום המיקוריזה כמקור לחומרי מוצא**

* חנן דור, לשעבר מנכ"ל בחברת כיל חיפה, מצטרף לחברה ויוביל את תחום החקלאות העסקית המתועשת
* דן גרוצקי, ממקימי החברה, יוביל את הרחבת היוזמות בתחום הקנביס ויוזמות צמיחה

ב-7 ביולי 2021 הודיעה חברת [Groundwork BioAg](http://www.groundworkbioag.com)® (היושבת במושב מזור) כי החברה מרחיבה את שורות ההנהלה הבכירה כדי למקד את פעילותה העסקית בשוקי הצמיחה העיקריים שלה – חקלאות רגילה וקנביס – במענה לדרישה הגוברת למוצרי החקלאות הרגנרטיבית של החברה.

חנן דור, לשעבר מנכ"ל חברת כיל חיפה (בשמה הקודם: דשנים וחומרים כימיים בע"מ), חברת בת של ICL Group LTD, הצטרף לחברה בתפקיד סמנכ"ל שיווק ומכירות ובתפקיד זה יתמקד בהרחבת פעילותה העסקית של החברה בתחום החקלאות. דור מביא עמו יותר מ-35 שנות ניסיון בפיתוח עסקי גלובלי, בשיווק ובמכירות בתחום דשנים מיוחדים בני קיימא. בתקופתו בתפקידי ניהול שילשה כיל חיפה את היקף עסקיה ברחבי העולם והעמיקה את אחיזתה בשווקי הסחורות החקלאיות החשובים, בהם סין והודו.

דן גרוצקי, ממייסדי החברה, התמנה לסמנכ"ל הצמיחה, ויהיה אחראי להרחבת עסקי החברה בתחום הקנביס וליוזמות צמיחה, ובכלל זאת לשווקי הקיימות והפחמן. מאז ייסודה של Groundwork BioAg בשנת 2014 ניהל גרוצקי את פיתוחם של מוצרים המצויים כיום בשימוש בכל רחבי העולם, כגון Rootella® לגידולי שדה, גידולים אורגניים וגידולים מיוחדים ו-DYNOMYCO® לקנביס. שינוי תחום האחריות של גרוצקי משקף את כוונתה של החברה להתבסס על תשתית זו ולחזק את מעמדה כמובילה בשוק הביו-חקלאות.

"אנחנו שמחים מאוד שחנן, אישיות בולטת כל כך בתעשייה, מצטרף לשורות ההנהלה שלנו. אני מאמין שהצטרפותו של חנן מביאה אותנו לעמדה מצוינת שממנה תמשיך Goundwork BioAg בצמיחה המהירה שידעה עד עכשיו", אומר ד"ר יוסי קופמן, ממייסדי Groundwork BioAg ומנכ"ל החברה. "לחנן יש הבנה מעמיקה בתעשיית הדשנים המיוחדים, ונוסף עליה הוא מאמין כמונו בעתיד הגדול של המיקוריזה – מלכת הדשנים הביולוגיים – ומכיר היטב את תפקידה המרכזי בייצור חומרי מוצא ממקור ביולוגי שמחירם הופך אותך לנגישים לחקלאים מכל רחבי העולם. אני בטוח שכל אלו, יחד עם החזון של דן למוצרים אלו והמסירות שמפגינים עובדי החברה כולם, יביאו אותנו ליעדים הצבנו".

בשוק החקלאות הרגילה רשמה Groundwork BioAg שיא במכירות בעונות הגידול בשנים 2019 ו-2020 והכפילה את היקף פעילותה בתחום הקנביס. בחודש מאי גייסה החברה מימון חדש להאצת הייצור התעשייתי של אינוקולנטים מבוססי מיקוריזה מרוכזים ובני-השגה מבחינת מחירם, ולהרחבת יכולותיה הטכנולוגיות כדי לאפשר את המשך הפיתוח והחדשנות.

נוסף על הגדלת היבולים, מיקוריזה מקדמת גם את הקיימות משום שהיא מפחיתה את התלות בדשנים זרחניים ומשפרת את לכידת הפחמן באדמה. באמצעות הסכמי ההפצה עם חברות בכל חמש היבשות, Groundwork BioAg מסייעת לחקלאים לשפר את יעילות הגידול של גידולים חשובים כמו תירס, סויה, דגנים, גידולים לתעשיית האנרגיה הביולוגית, ירקות וקנביס, ולהגדיל את רווחיותם.

על אודות Groundwork BioAg

[Groundwork BioAg](https://www.groundworkbioag.com/about/), חברה גלובלית לחקלאות ביולוגית, מנצלת את כוחה הטבעי של פטריית המיקוריזה להגדלת היבולים בחקלאות מסחרית, לשיפור קיימותה ורווחיותה, ולקידום פרקטיקות של חקלאות רגנרטיבית. Groundwork BioAg היא החברה הראשונה המיישמת גישות חדשניות לפתרון הבעיות הטמונות בתהליך הייצור של אינוקולנטים מבוססי מיקוריזה בהיקף גדול. נמשיך לפעול במלוא המרץ עד שהמיקוריזה תגן על כל דונם ודונם של קרקע בת עיבוד וכל חקלאי יהנה מיבולים גדולים יותר ובאותה שעה יגן על האדמה. למידע נוסף, בקרו באתר [www.groundworkbioag.com](http://www.groundworkbioag.com/).

אשת קשר לתקשורת:

ג'ניפר גולדסטון

AgTech יחסי ציבור עבור Groundwork BioAg

jennifer@agtechpr.com